stanford-oval/wikipedia huggingface dataset:
วันอาทิตย์
ชื่อ

ในภาษาอังกฤษ Sunday นำชื่อมาจากเทพธิดา Sunne หรือ Sól ในตำนานเทพเจ้าสแกนดิเนเวีย สำหรับภาษาไทย วันอาทิตย์ ตั้งชื่อตามพระอาทิตย์ ซึ่งเป็นเทวดานพเคราะห์องค์หนึ่ง
ความหมายทางราชการ

วันอาทิตย์ถูกจัดว่าเป็นวันหยุดในหลายประเทศ , วันหยุดราชการและเป็นส่วนหนึ่งของวันหยุดสุดสัปดาห์ แต่สำหรับประเทศที่นับถือศาสนาอิสลามเป็นหลักจะใช้วันศุกร์หรือวันเสาร์เป็นวันหยุดสุดสัปดาห์แทน วันอาทิตย์เป็นวันสำคัญทางศาสนาคริสต์ ชาวคริสต์จะไปโบสถ์เพื่อทำพิธีกรรมทางศาสนา
สัญลักษณ์ของวันในโลกปัจจุบัน

สีประจำวัน คือ สีแดง
ใช้อักษรย่อว่า Sun
สัญลักษณ์ของวันในประเทศไทย

พระประจำวันคือ พระปางถวายเนตร
ใช้อักษรย่อว่า อ.
การปรากฏในปฏิทินอื่น

ในปฏิทินเกรโกเรียนที่วนซ้ำทุก ๆ 400 ปี ไม่มีศตวรรษใดเลยที่เริ่มต้นด้วยวันอาทิตย์ วันขึ้นปีใหม่ของชาวยิว (Rosh Hashanah) ก็ไม่เคยตรงกับวันอาทิตย์เช่นกัน และเดือนใดๆ ซึ่งวันที่ 1 เป็นวันอาทิตย์จะมีวันศุกร์ที่ 13 เสมอ
วันอาทิตย์ ตั้งชื่อตามดวงอาทิตย์
พระอินทร์ (แก้ความกำกวม)

พระอินทร์ อาจหมายถึง
พระอินทร์ พระเทวาธิบดีแห่งสวรรค์ชั้นดาวดึงส์ ตามคติพุทธ-พราหมณ์ ซึ่งสามารถมีความหมายโดยนัย ได้ดังนี้
พระเจ้าศรีนทรวรมัน (ฟูนัน) (พ.ศ. 977-1027) - กษัตริย์ฟูนันพระองค์หนึ่ง เชื่อว่าเป็นผู้สร้างปราสาทศรีสิขเรศวร หลังเดิม (ก่อนมีการสร้างใหม่ดังที่เห็นในปัจจุบัน)
พระเจ้าศรีนทรวรมัน (ศรีวิชัย) หรือ พ่อศรีทรัพย์ (พ.ศ. 1230-1245) - กษัตริย์แคว้นศรีวิชัยรัชกาลที่ 2 เชื่อว่าเป็นพระอินทร์องค์ที่สร้างพระแก้วมรกต
พระเจ้าอินทรวรมัน - กษัตริย์อาณาจักรเขมรพระองค์หนึ่ง ครองราย์ในราวพุทธศตวรรษที่ 15 (พ.ศ. 14xx)
กำมรเตงอัญศรีอินทรบดินทราทิตย์ (พ.ศ. 1780 - 1800 (โดยประมาณ)) - ปฐมกษัตริย์ของราชวงศ์พระร่วง ปัจจุบันนับเป็นรัชกาลที่ 3 ของอาณาจักรสุโขทัย
สมเด็จพระบรมราชาธิราชที่ 1 (ขุนหลวงพะงั่ว) - กษัตริย์อาณาจักรอยุธยา
สมเด็จพระนครินทราธิราช หรือ พระอินทร์ราชา (พ.ศ. 1952 - 1967) - กษัตริย์อาณาจักรอยุธยา
พระบาทสมเด็จพระมหาภูมิพลอดุลยเดชมหาราช บรมนาถบพิตร - ในครั้งที่เสด็จด้วย เรือพระที่นั่งสุพรรณหงส์ ในกระบวนพยุหยาตราชลมารค
ประตูน้ำพระอินทราชา - อำเภอบางปะอิน จังหวัดพระนครศรีอยุธยา
เขาพระอินทร์ - อุทยานแห่งชาติลำคลองงู จังหวัดกาญนบุรี
ดูที่ อินทร์ (แก้ความกำกวม)
เทศบาลนครนครศรีธรรมราช

บทความนี้เกี่ยวกับเทศบาลนคร สำหรับความหมายอื่น ดูที่ นครศรีธรรมราช (แก้ความกำกวม)
| เทศบาลนครนครศรีธรรมราช |
| --- | --- |
เทศบาลนคร
ถนนราชดำเนิน
   ตรา

ทน.นครศรีธรรมราชที่ตั้งของเทศบาลนครนครศรีธรรมราชแสดงแผนที่จังหวัดนครศรีธรรมราชทน.นครศรีธรรมราชทน.นครศรีธรรมราช (ประเทศไทย)แสดงแผนที่ประเทศไทย
พิกัด: 8°26′11″N 99°57′47″E﻿ / ﻿8.43639°N 99.96306°E﻿ / 8.43639; 99.96306
ประเทศ:  ไทย
จังหวัด: นครศรีธรรมราช
อำเภอ: เมืองนครศรีธรรมราช
การปกครอง
 • นายกเทศมนตรี: กณพ เกตุชาติ
พื้นที่
 • ทั้งหมด: 22.56 ตร.กม. (8.71 ตร.ไมล์)
ประชากร (2560)
 • ทั้งหมด: 104,354 คน
 • ความหนาแน่น: 4,625.62 คน/ตร.กม. (11,980.3 คน/ตร.ไมล์)
รหัส อปท.: 03800102
สนามบิน: ท่าอากาศยานนครศรีธรรมราช
ที่อยู่ สำนักงาน: สำนักงานเทศบาลนครนครศรีธรรมราช ถนนราชดำเนิน ตำบลคลัง อำเภอเมืองนครศรีธรรมราช จังหวัดนครศรีธรรมราช 80000
เว็บไซต์: www.nakhoncity.org
 ส่วนหนึ่งของสารานุกรมประเทศไทย
เทศบาลนครนครศรีธรรมราช เป็นเทศบาลนครที่ตั้งอยู่ในเขตอำเภอเมืองนครศรีธรรมราช จังหวัดนครศรีธรรมราช เป็นเมืองที่เจริญเติบโตมายาวนาน และได้รับการจัดตั้งเป็นเทศบาลนครแห่งแรกของภาคใต้ เทศบาลนครนครศรีธรรมราชได้รับการยกฐานะเมื่อปี พ.ศ. 2537 มีประชากรในปี พ.ศ. 2560 ประมาณ 104,354 คน บนเนื้อที่ 22.56 ตารางกิโลเมตร เป็นเมืองที่ตั้งศาลากลางของจังหวัด และจัดเป็นเมืองขนาดใหญ่ลำดับต้น ๆ ของภาคใต้ที่มีความสำคัญตั้งแต่สมัยโบราณจนถึงปัจจุบันของประเทศไทย
ประวัติ

เทศบาลนครนครศรีธรรมราชเป็นหน่วยงานบริหารราชการส่วนท้องถิ่นในเขตอำเภอเมืองนครศรีธรรมราช จังหวัดนครศรีธรรมราช เริ่มแรกได้ประกาศจัดตั้งเป็น "สุขาภิบาลเมืองนครศรีธรรมราช" ขึ้น เมื่อวันที่ 13 สิงหาคม พ.ศ. 2456 ตามพระราชบัญญัติจัดตั้งสุขาภิบาลเมืองนครศรีธรรมราช จังหวัดนครศรีธรรมราช พ.ศ. 2456 มีเนื้อที่ 3.00 ตารางกิโลเมตร ครอบคลุมพื้นที่ตำบลท่าวัง ตำบลคลัง ตำบลประตูไชยเหนือ และตำบลพระเสื้อเมือง โดยได้มีการเปลี่ยนแปลงเขตสุขาภิบาลเมืองนครศรีธรรมราช เมื่อวันที่ 24 มีนาคม พ.ศ. 2474 ตามพระราชกฤษฎีกาเปลี่ยนแปลงเขตสุขาภิบาลเมืองนครศรีธรรมราช จังหวัดนครศรีธรรมราช พ.ศ. 2474 มีเนื้อที่ 3.20 ตารางกิโลเมตร โดยขยายพื้นที่ครอบคลุมบางส่วนของหมู่ที่ 1 และหมู่ที่ 2 ตำบลท่าซัก
ต่อมาได้รับการจัดตั้งเป็น "เทศบาลเมืองนครศรีธรรมราช" เมื่อวันที่ 10 ธันวาคม พ.ศ. 2478 ตามพระราชกฤษฎีกาจัดตั้งเทศบาลเมืองนครศรีธรรมราช จังหวัดนครศรีธรรมราช พ.ศ. 2478 โดยได้มีการเปลี่ยนแปลงเขตเทศบาลเมืองนครศรีธรรมราช ครั้งที่ 1 เมื่อวันที่ 22 ตุลาคม พ.ศ. 2508 ตามพระราชกฤษฎีกาเปลี่ยนแปลงเขตเทศบาลเมืองนครศรีธรรมราช จังหวัดนครศรีธรรมราช พ.ศ. 2508 มีเนื้อที่ 11.72 ตารางกิโลเมตร โดยขยายพื้นที่ครอบคลุมบางส่วนของหมู่ที่ 10 ตำบลท่าเรือ บางส่วนของหมู่ที่ 1 หมู่ที่ 2 และหมู่ที่ 3 ตำบลศาลามีชัย บางส่วนของหมู่ที่ 1 หมู่ที่ 2 และหมู่ที่ 3 ตำบลนา บางส่วนของหมู่ที่ 2 และหมู่ที่ 4 ตำบลปากนคร บางส่วนของหมู่ที่ 5 ตำบลปากพูน และบางส่วนของหมู่ที่ 2 และหมู่ที่ 4 ตำบลท่าซัก และได้มีการเปลี่ยนแปลงเขตเทศบาลเมืองนครศรีธรรมราช ครั้งที่ 2 เมื่อวันที่ 28 พฤศจิกายน พ.ศ. 2536 ตามพระราชกฤษฎีกาเปลี่ยนแปลงเขตเทศบาลเมืองนครศรีธรรมราช จังหวัดนครศรีธรรมราช (ฉบับที่ 2) พ.ศ. 2536 มีพื้นที่ 22.56 ตารางกิโลเมตร โดยขยายพื้นที่ครอบคลุมบางส่วนของหมู่ที่ 1 หมู่ที่ 2 หมู่ที่ 3 หมู่ที่ 7 และหมู่ที่ 9 ตำบลโพธิ์เสด็จ และบางส่วนของหมู่ที่ 3 และหมู่ที่ 4 ตำบลนาเคียน
ต่อมาได้รับการจัดตั้งเป็น "เทศบาลนครนครศรีธรรมราช" เมื่อวันที่ 15 สิงหาคม พ.ศ. 2537 ตามพระราชกฤษฎีกาจัดตั้งเทศบาลเมืองนครศรีธรรมราช จังหวัดนครศรีธรรมราช พ.ศ. 2478
ประชากร

ปัจจุบันเทศบาลนครนครศรีธรรมราชมีประชากรทั้งหมด 104,354 คน แบ่งเป็น ชาย 49,460 คน หญิง 54,894 คน
| เทศบาลนครนครศรีธรรมราช | 2551 | 2552 | 2553 | 2554 | 2555 | 2556 | 2557 | 2558 | 2559 | 2560 | 2561 | 2562 | 2563 | 2564 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ตำบลในเมือง | 46,538 | 46,249 | 45,960 | 45,308 | 44,965 | 44,520 | 44,279 | 44,024 | 43,678 | 43,327 | 42,844 | 42,398 | 41,988 | 41,665 |  |
| ตำบลคลัง | 19,701 | 19,474 | 19,503 | 19,211 | 18,888 | 18,562 | 18,395 | 18,161 | 17,835 | 17,568 | 17,295 | 17,040 | 15,957 | 15,727 |  |
| ตำบลท่าวัง | 17,991 | 18,145 | 18,134 | 18,075 | 17,953 | 17,818 | 17,651 | 17,520 | 17,380 | 17,346 | 17,078 | 16,854 | 16,647 | 16,506 |  |
| ตำบลโพธิ์เสด็จ | 23,460 | 23,551 | 24,198 | 24,430 | 24,566 | 24,732 | 24,828 | 24,973 | 24,893 | 24,952 | 24,776 | 24,664 | 24,625 | 24,548 |  |
| ตำบลนาเคียน | 1,067 | 1,088 | 1,112 | 1,119 | 1,108 | 1,145 | 1,169 | 1,166 | 1,162 | 1,161 | 1,199 | 1,196 | 1,199 | 1,206 |  |
| รวม | 108,757 | 108,507 | 108,907 | 108,143 | 107,480 | 106,777 | 106,322 | 105,844 | 104,948 | 104,354 | 103,192 | 102,152 | 100,416 | 99,652 |  |
อ้างอิง: กรมการปกครอง กระทรวงมหาดไทย
รายชื่อประธานสุขาภิบาล และนายกเทศมนตรี

| สุขาภิบาลเมืองนครศรีธรรมราช> ชื่อ-สกุล | สุขาภิบาลเมืองนครศรีธรรมราช> วาระการดำรงตำแหน่ง | สุขาภิบาลเมืองนครศรีธรรมราช> หมายเหตุ |
| --- | --- | --- |
| 1. พระยาศิริธรรมบริรักษ์ (เย็น สุวรรณปัทมะ) | 13 สิงหาคม พ.ศ. 2456 - 13 กรกฎาคม พ.ศ. 2458 |  |
| 2. พระยาประชากิจกรจักร์ (ทับ มหาเปารยะ) | 13 กรกฎาคม พ.ศ. 2458 - 5 มีนาคม พ.ศ. 2462 |  |
| 3. พระยารัษฎานุประดิษฐ์ (สินธุ์ เทพหัสดิน ณ อยุธยา) | 5 มีนาคม พ.ศ. 2462 - 26 มิถุนายน พ.ศ. 2474 |  |
| 4. พระยาสุรพลพิพิธ (เป้า สุมนดิษฐ์) | 26 มิถุนายน พ.ศ. 2474 - 29 มีนาคม พ.ศ. 2475 |  |
| 5. พระยาบุรีสราธิการ (โจ้ กนิษฐรัต) | 29 มีนาคม พ.ศ. 2475 - 22 กุมภาพันธ์ พ.ศ. 2476 |  |
| 6. พระอรรถนิพนธ์ปรีชา (ประเสริฐ อรรถนิพนธ์ปรีชา) | 22 กุมภาพันธ์ พ.ศ. 2476 - 23 พฤศจิกายน พ.ศ. 2477 |  |
| 7. พระยาสุราษฎร์ธานีศรีเกษตรนิคม (เต่า ศตะกูรมะ) | 23 พฤศจิกายน พ.ศ. 2477 - 10 ธันวาคม พ.ศ. 2478 |  |
เทศบาลเมืองนครศรีธรรมราช
| ชื่อ-สกุล | วาระการดำรงตำแหน่ง | หมายเหตุ |
| 1. นายสวาท มิตรกูล | 10 ธันวาคม พ.ศ. 2478 - 31 ธันวาคม พ.ศ. 2480 |  |
| 2. พระยาคณาศัยสุนทร (สา สุวรรณสาร) | 1 มกราคม พ.ศ. 2481 - 28 เมษายน พ.ศ. 2483 |  |
| 3. จำเริญ ลิมปิชาติ | 29 เมษายน พ.ศ. 2483 - 21 พฤศจิกายน พ.ศ. 2487 |  |
| 4. ร.ต.มงคล รัตนวิจิตร | 22 พฤศจิกายน พ.ศ. 2487 - 27 มิถุนายน พ.ศ. 2489 |  |
| 5. ขุนบูรณวาท (พร้อย ณ นคร) | 28 มิถุนายน พ.ศ. 2489 - 3 สิงหาคม พ.ศ. 2490 |  |
| 6. นายปลื้ม กมุกะมกุล | 4 สิงหาคม พ.ศ. 2492 - 1 พฤษภาคม พ.ศ. 2492 |  |
| 7. นายอุส่าห์ มิตรกูล | 2 พฤษภาคม พ.ศ. 2492 - 9 มิถุนายน พ.ศ. 2496 |  |
| 8. ขุนบูรณวาท (พร้อย ณ นคร) | 10 มิถุนายน พ.ศ. 2496 - 8 มิถุนายน พ.ศ. 2501 |  |
| 9. นายไสว สวัสดิสาร | 9 มิถุนายน พ.ศ. 2501 - 4 กันยายน พ.ศ. 2504 |  |
| 10. นายเหรียญ สร้อยสนธิ์ | 12 กันยายน พ.ศ. 2504 - 19 กุมภาพันธ์ พ.ศ. 2511 |  |
| 11. นายอุส่าห์ มิตรกูล | 19 กุมภาพันธ์ พ.ศ. 2511 - 16 สิงหาคม พ.ศ. 2511 |  |
| 12. นายนอง ปานชู | 16 สิงหาคม พ.ศ. 2511 - 13 พฤษภาคม พ.ศ. 2512 |  |
| 13. นายไสว สวัสดิสาร | 13 พฤษภาคม พ.ศ. 2512 - 6 กรกฎาคม พ.ศ. 2515 |  |
| 14. นายอนันต์ สงวนนาม | 6 กรกฎาคม พ.ศ. 2515 - 14 ตุลาคม พ.ศ. 2515 |  |
| 15. นายบุญส่ง กิจวิบูลย์ | 14 ตุลาคม พ.ศ. 2515 - 3 กุมภาพันธ์ พ.ศ. 2518 |  |
| 16. นายจรัส เสือทอง | 3 กุมภาพันธ์ พ.ศ. 2518 - 20 มิถุนายน พ.ศ. 2523 |  |
| 17. นายบุญส่ง กิจวิบูลย์ | 20 มิถุนายน พ.ศ. 2523 - 25 มีนาคม พ.ศ. 2524 |  |
| 18. ร.ต.อนุกูล สุภาไชยกิจ | 25 มีนาคม พ.ศ. 2524 - 27 เมษายน พ.ศ. 2524 |  |
| 19. นายบุญส่ง กิจวิบูลย์ | 27 เมษายน พ.ศ. 2524 - 24 สิงหาคม พ.ศ. 2528 |  |
| 20. นายสมนึก เกตุชาติ | 19 สิงหาคม พ.ศ. 2528 - |  |
เทศบาลนครนครศรีธรรมราช
| ชื่อ-สกุล | วาระการดำรงตำแหน่ง | หมายเหตุ |
| 1. นายสมนึก เกตุชาติ | พ.ศ. 2538 - พ.ศ. 2542   พ.ศ. 2542 - พ.ศ. 2546   พ.ศ. 2546 - พ.ศ. 2550  8 มิถุนายน พ.ศ. 2550 - 12 พฤษภาคม พ.ศ. 2554 |  |
| 2. ผศ.เชาวน์วัศ เสนพงศ์ | 19 มิถุนายน พ.ศ. 2554 - 18 มิถุนายน พ.ศ. 2558   19 มิถุนายน พ.ศ. 2558 - 31 มกราคม พ.ศ. 2564 |   ตามคำสั่งหัวหน้าคสช. |
| 3. ดร.กณพ เกตุชาติ | 28 มีนาคม พ.ศ. 2564 - ปัจจุบัน |  |
ชุมชน

เทศบาลนครนครศรีธรรมราช แบ่งการปกครองออกเป็น 5 ตำบล 67 ชุมชน ดังนี้
ตำบลในเมือง จำนวน 21 ชุมชน
ตำบลคลัง จำนวน มี 11 ชุมชน
ตำบลท่าวัง จำนวน มี 14 ชุมชน
ตำบลโพธิ์เสด็จ จำนวน มี 20 ชุมชน (บางส่วนของหมู่ที่ 1,2,3,7,9)
ตำบลนาเคียน จำนวน มี 1 ชุมชน (บางส่วนของหมู่ที่ 3,4)
สภาพภูมิอากาศ

| ข้อมูลภูมิอากาศของเทศบาลนครนครศรีธรรมราช> เดือน | ข้อมูลภูมิอากาศของเทศบาลนครนครศรีธรรมราช> ม.ค. | ข้อมูลภูมิอากาศของเทศบาลนครนครศรีธรรมราช> ก.พ. | ข้อมูลภูมิอากาศของเทศบาลนครนครศรีธรรมราช> มี.ค. | ข้อมูลภูมิอากาศของเทศบาลนครนครศรีธรรมราช> เม.ย. | ข้อมูลภูมิอากาศของเทศบาลนครนครศรีธรรมราช> พ.ค. | ข้อมูลภูมิอากาศของเทศบาลนครนครศรีธรรมราช> มิ.ย. | ข้อมูลภูมิอากาศของเทศบาลนครนครศรีธรรมราช> ก.ค. | ข้อมูลภูมิอากาศของเทศบาลนครนครศรีธรรมราช> ส.ค. | ข้อมูลภูมิอากาศของเทศบาลนครนครศรีธรรมราช> ก.ย. | ข้อมูลภูมิอากาศของเทศบาลนครนครศรีธรรมราช> ต.ค. | ข้อมูลภูมิอากาศของเทศบาลนครนครศรีธรรมราช> พ.ย. | ข้อมูลภูมิอากาศของเทศบาลนครนครศรีธรรมราช> ธ.ค. | ข้อมูลภูมิอากาศของเทศบาลนครนครศรีธรรมราช> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 33.6 (92.5) | 35.4 (95.7) | 38.0 (100.4) | 37.7 (99.9) | 37.1 (98.8) | 37.8 (100) | 38.5 (101.3) | 37.6 (99.7) | 37.7 (99.9) | 35.8 (96.4) | 35.4 (95.7) | 32.6 (90.7) | 38.5 (101.3) |
| อุณหภูมิสูงสุดเฉลี่ย °C (°F) | 29.7 (85.5) | 31.1 (88) | 32.7 (90.9) | 33.8 (92.8) | 33.5 (92.3) | 33.5 (92.3) | 33.3 (91.9) | 33.3 (91.9) | 32.7 (90.9) | 31.4 (88.5) | 29.6 (85.3) | 29.2 (84.6) | 31.98 (89.57) |
| อุณหภูมิเฉลี่ยแต่ละวัน °C (°F) | 25.8 (78.4) | 26.6 (79.9) | 27.7 (81.9) | 28.5 (83.3) | 28.3 (82.9) | 28.3 (82.9) | 28.0 (82.4) | 27.9 (82.2) | 27.5 (81.5) | 26.9 (80.4) | 26.1 (79) | 25.8 (78.4) | 27.28 (81.11) |
| อุณหภูมิต่ำสุดเฉลี่ย  °C (°F) | 21.8 (71.2) | 21.8 (71.2) | 22.3 (72.1) | 23.4 (74.1) | 23.9 (75) | 23.8 (74.8) | 23.3 (73.9) | 23.3 (73.9) | 23.1 (73.6) | 23.0 (73.4) | 22.9 (73.2) | 22.5 (72.5) | 22.93 (73.27) |
| อุณหภูมิต่ำสุดที่เคยบันทึก °C (°F) | 17.2 (63) | 17.2 (63) | 17.8 (64) | 18.6 (65.5) | 20.2 (68.4) | 20.6 (69.1) | 19.4 (66.9) | 19.6 (67.3) | 20.0 (68) | 20.2 (68.4) | 19.2 (66.6) | 19.2 (66.6) | 17.2 (63) |
| หยาดน้ำฟ้า มม (นิ้ว) | 174 (6.85) | 42 (1.65) | 45 (1.77) | 94 (3.7) | 170 (6.69) | 95 (3.74) | 108 (4.25) | 97 (3.82) | 161 (6.34) | 338 (13.31) | 643 (25.31) | 414 (16.3) | 2,381 (93.74) |
| วันที่มีหยาดน้ำฟ้าโดยเฉลี่ย (≥ 1.0 mm) | 10 | 4 | 3 | 7 | 14 | 10 | 10 | 11 | 13 | 17 | 20 | 17 | 136 |
แหล่งที่มา: NOAA (1961-1990)
การศึกษา > สังกัดเทศบาลนครนครศรีธรรมราช

| --- | --- |
 ศูนย์พัฒนาเด็กเล็ก ศูนย์พัฒนาเด็กเล็กประตูลอด  ศูนย์พัฒนาเด็กเล็กชุมชนท่าโพธิ์  ศูนย์พัฒนาเด็กเล็กชุมชนทุ่งจีน  ศูนย์พัฒนาเด็กเล็กชุมชนคูขวาง  ศูนย์พัฒนาเด็กเล็กชุมชนศาลามีชัย  ศูนย์พัฒนาเด็กเล็กชุมชนการเคหะนครศรีฯ  ศูนย์พัฒนาเด็กเล็กชุมชนท้าวโคตร  ศูนย์พัฒนาเด็กเล็กชุมชนวัดหัวอิฐ  ศูนย์พัฒนาเด็กเล็กชุมชนไสเจริญ  ศูนย์พัฒนาเด็กเล็กชุมชนเพชรจริก  ศูนย์พัฒนาเด็กเล็กชุมชนตากสิน-ชะเมา  ศูนย์พัฒนาเด็กเล็กชุมชนหน้าสถานีรถไฟ:  โรงเรียน โรงเรียนเทศบาลวัดท่าโพธิ์  โรงเรียนเทศบาลวัดท้าวโคตร  โรงเรียนเทศบาลวัดมเหยงคณ์  โรงเรียนเทศบาลวัดศรีทวี  โรงเรียนเทศบาลวัดศาลามีชัย  โรงเรียนเทศบาลวัดเสมาเมือง  โรงเรียนเทศบาลวัดเสาธงทอง  โรงเรียนเทศบาลวัดใหญ่  โรงเรียนนานาชาติเทศบาลนครนครศรีธรรมราช  โรงเรียนสาธิตเทศบาลวัดเพชรจริก
การศึกษา > สังกัดสำนักงานคณะกรรมการการศึกษาขั้นพื้นฐาน

| --- | --- |
 สพป.นครศรีธรรมราช เขต 1 โรงเรียนอนุบาลนครศรีธรรมราช "ณ นครอุทิศ"  โรงเรียนวัดพระมหาธาตุ  โรงเรียนบ้านทวดทอง  โรงเรียนวัดหัวอิฐ:  สพม.นครศรีธรรมราช โรงเรียนเบญจมราชูทิศ  โรงเรียนกัลยาณีศรีธรรมราช
การศึกษา > สังกัดสำนักงานคณะกรรมการการศึกษาเอกชน

| --- | --- |
 ตำบลในเมือง โรงเรียนจรรยานุยุตวิทยา  โรงเรียนจรัสพิชากร  โรงเรียนชุบธรรมวิทยา  โรงเรียนชูศิลป์วิทยา  โรงเรียนนรรถยาพิศณุสรณ์  โรงเรียนสตรีจรัสพิชากร  โรงเรียนสิทธาภัทร์  โรงเรียนอนุบาลธนสาร  โรงเรียนอนุบาลบ้านเด็ก  โรงเรียนอนุบาลบ้านทิพย์รัตน์  โรงเรียนอนุบาลปิยะรัตน์  โรงเรียนอนุบาลภิญญรัตน์  โรงเรียนอนุบาลลูกรัก  โรงเรียนอนุบาลวัดเสมาเมือง:  ตำบลท่าวัง โรงเรียนศรีธรรมราชศึกษา  โรงเรียนศรีอนุบาล  โรงเรียนสามัญศึกษาวัดแจ้ง  โรงเรียนอนุบาลดำรงค์ศาสน์  โรงเรียนอนุบาลพุทธศาสตร์ ตำบลโพธิ์เสด็จ โรงเรียนไตรภูมิวิทยา  โรงเรียนพริ้มพิทยานุสรณ์  โรงเรียนมารีย์พิทักษ์ศึกษา  โรงเรียนอนุสรณ์พรสวัสดิ์ ตำบลนาเคียน โรงเรียนมุสลิมสันติธรรมมูลนิธิ  โรงเรียนอนุบาลสกนวิชญ์  โรงเรียนอนุบาลสันติสุข
การศึกษา > สังกัดสำนักงานคณะกรรมการการอาชีวศึกษา

| --- | --- |
 รัฐบาล วิทยาลัยเทคนิคนครศรีธรรมราช  วิทยาลัยศิลปหัตถกรรมนครศรีธรรมราช  วิทยาลัยอาชีวศึกษานครศรีธรรมราช:  เอกชน วิทยาลัยเทคโนโลยีจรัสพิชากร  วิทยาลัยเทคโนโลยีธุรกิจบัณฑิต  วิทยาลัยเทคโนโลยีรัชต์ภาคย์  วิทยาลัยเทคโนโลยีสถาปัตย์นคร
การศึกษา > สถาบันอุดมศึกษา

สถาบันการอาชีวศึกษาภาคใต้ ๑
วิทยาลัยพยาบาลบรมราชชนนี นครศรีธรรมราช
ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช
สาธารณสุข

| --- | --- |
 สังกัดเทศบาลนครนครศรีธรรมราช โรงพยาบาลเทศบาลนครนครศรีธรรมราช  ศูนย์บริการสาธารณสุขศรีทวี  ศูนย์บริการสาธารณสุขคูขวาง  ศูนย์บริการสาธารณสุขโพธิ์เสด็จ  ศูนย์บริการสาธารณสุขทุ่งจีน  ศูนย์บริการสาธารณสุขศาลามีชัย:  สังกัดกระทรวงสาธารณสุข โรงพยาบาลมหาราชนครศรีธรรมราช สังกัดเอกชน โรงพยาบาลนครินทร์  โรงพยาบาลนครพัฒน์  โรงพยาบาลนครคริสเตียน
สถานที่ท่องเที่ยว

วัดพระมหาธาตุวรมหาวิหาร
ศาลหลักเมืองนครศรีธรรมราช
สวนสาธารณะสมเด็จพระศรีนครินทร์ ๘๔ (ทุ่งท่าลาด)
เก๋งจีนวัดแจ้ง
เก๋งจีนวัดประดู่
พิพิธภัณฑสถานแห่งชาติ นครศรีธรรมราช
พิพิธภัณฑ์เมืองนครศรีธรรมราช (ทุ่งท่าลาด)
กำแพงเมืองเก่า
พระวิหารสูง หรือ หอพระสูง
เจดีย์ยักษ์
สวนสาธารณะเฉลิมพระเกียรติ ร.9
หอพระพุทธสิหิงค์
วัดเสมาเมือง
วัดหน้าพระลาน
วัดหน้าพระบรมธาตุ
วัดสวนหลวง
วัดท้าวโคตร
วัดท่าโพธิ์วรวิหาร
กุฏิทรงไทย วัดวังตะวันตก
สำนักวิปัสสนากรรมฐาน วัดชายนา
จวนออกญาเสนาภิมุข
อนุสาวรีย์เจ้าพระยานคร (น้อย)
บ้านท่านขุนรัฐวุฒิวิจารณ์
หอพระอิศวร
หอพระนารายณ์
เสาชิงช้า
อนุสาวรีย์พระเจ้าศรีธรรมาโศกราช
สวนสาธารณะศรีธรรมาโศกราช
ศาลาประดู่หก (ศาลาโดหก)
ศาลพระเสื้อเมือง นครศรีธรรมราช
สระล้างดาบศรีปราชญ์
ฐานพระสยม เทวาลัยไศวนิกาย
บ่อน้ำศักดิ์สิทธิ์วัดเสมาไชย
บ่อน้ำศักดิ์สิทธิ์วัดเสมาเมือง
บ่อน้ำศักดิ์สิทธิ์วัดหน้าพระลาน
บ่อน้ำศักดิ์สิทธิ์วัดประตูขาว
ถนนพุทธภูมิ
ถนนท่าชี หรือ ตลาดท่าชี
ตลาดโบราณ วัดท้าวโคตร
การคมนาคม > ทางราง

ขบวนรถด่วนที่ 85/86 กรุงเทพอภิวัฒน์ – นครศรีธรรมราช – กรุงเทพอภิวัฒน์
ขบวนรถเร็วที่ 173/174 กรุงเทพอภิวัฒน์ – นครศรีธรรมราช – กรุงเทพอภิวัฒน์ (งดให้บริการชั่วคราว)
ขบวนรถท้องถิ่นที่ 451/452 นครศรีธรรมราช - สุไหงโก-ลก – นครศรีธรรมราช
ขบวนรถท้องถิ่นที่ 455/456 นครศรีธรรมราช – ยะลา – นครศรีธรรมราช
การคมนาคม > ทางอากาศ

ท่าอากาศยานนานาชาตินครศรีธรรมราช ห่างจากตัวเมืองนครศรีธรรมราชประมาณ 17 กิโลเมตร ตั้งอยู่ในพื้นที่เทศบาลเมืองปากพูน แต่มีพื้นที่ให้บริการครอบคลุมมายังเทศบาลนครนครศรีธรรมราช
วันนักบุญมาร์ติน

ภาพวาดสีน้ำมันนักบุญมาร์ตินและชายขอทานโดยแอล กรีโค่
วันนักบุญมาร์ติน Martinstag (หรือนักบุญมาร์ตินีในพื้นที่ทางตะวันออกของรัฐบาวาเรีย ประเทศเยอรมนี และประเทศออสเตรีย) ตรงกับวันที่ 11 พฤศจิกายนซึ่งเป็นวันระลึกถึงนักบุญมาร์ติน ฟอน ทัวร์ Martin von Toursในแถบยุโรปตอนกลางมีประเพณีมากมายเกี่ยวกับนักบุญท่านนี้อาทิเช่น การรับประทานห่านมาร์ติน ขบวนแห่มาร์ติน และการร้องเพลงมาร์ติน
ความหมายดั้งเดิมของงานเทศกาล

ประเพณีที่หลากหลายนี้อาจมีต้นกำเนิดมาจากข้อเท็จจริงสองเรื่องที่มีความเกี่ยวข้องกัน ในสมัยจักรวรรดิไบแซนไทน์คริสตจักรได้กำหนดวันนักบุญมาร์ตินตรงกับวันที่ 11 พฤศจิกายนก่อนการเริ่มต้นการถือศีลอด40วันก่อนเทศกาลคริสต์มาสซึ่งยึดถือปฏิบัติกันมาตั้งแต่สมัยกลางจนถึงสมัยใหม่ มีเพียงโบสถ์นิกายออร์โธด็อกซ์บางแห่งเท่านั้นที่ยังคงมีการถือศีลอดนี้มาจนถึงปัจจุบัน  วันสุดท้ายก่อนการถือศีลอดผู้คนยังคงสามารถเพลิดเพลินกับการรับประทานอาหารดีๆได้เหมือนช่วงเทศกาลคาร์นิวัล  ด้วยเหตุนี้การฉลองเทศกาลคาร์นิวัลในแถบลุ่มแม่น้ำไรน์ได้ถือเอาวันนี้เป็นวันเริ่มต้นของงานเทศกาล อนึ่งตามประเพณีดั้งเดิมถือว่าวันนักบุญมาร์ตินเป็นวันถวายสิบลด การถวายสิบลดนี้เป็นแนวคิดที่มาจากพระคัมภีร์เดิม ซึ่งเป็นข้อบังคับสำหรับชาวอิสราเอลทุกคนที่จะต้องถวาย 10%ของทุกสิ่งที่เขาหามาหรือเพาะปลูกได้ไว้ที่พลับพลาหรือพระวิหาร  ในสมัยก่อนผู้คนจึงจ่ายภาษีโบสถ์ในรูปของผลผลิตจากธรรมชาติซึ่งก็รวมไปถึงห่านด้วย เนื่องจากสามารถจำกัดจำนวนการเลี้ยงสัตว์ก่อนช่วงฤดูหนาวที่กำลังจะมาเยือนได้ นอกจากนี้แล้ววันนี้ยังถือเป็นวันเริ่มต้นและสิ้นสุดของสัญญาต่างๆไม่ว่าจะเป็นสัญญาเช่า สัญญาเงินกู้ หรือ ระยะเวลาการรับราชการทหาร ทุกวันนี้การกำหนดวันนักบุญมาร์ตินให้เป็นวันเริ่มต้นและสิ้นสุดของสัญญาเช่าพื้นที่ยังคงเป็นที่นิยม เพราะตรงกับช่วงเวลาเริ่มต้นและสิ้นสุดการทำการเกษตร ด้วยเหตุนี้จึงมีการเรียกวันนี้ว่าเป็นวันชำระดอกเบี้ยอีกด้วย
ประเพณี

การรับประทานห่านมาร์ตินเป็นประเพณีแบบดั้งเดิมที่นิยมกันมากในปัจจุบัน (ที่ประเทศออสเตรียเรียกว่า มาร์ตินี่กานส์  หรือ มาร์ตินี่กานส์เซอ) ทั้งนี้มีเรื่องเล่ามากมายเกี่ยวกับประเพณีซึ่งล้วนเกี่ยวข้องกับตำนานของนักบุญมาร์ตินทั้งสิ้น ตำนานแรกถูกเล่าไว้ว่าประชาชนจำนวนมากต่างพากันสรรเสริญท่านมาร์ตินให้ขึ้นเป็นอัครมุขนายก แม้สิ่งนี้จะขัดต่อฝ่ายสภาคริสตจักรและความต้องการของท่านเนื่องจากนิสัยการดำเนินชีวิตสันโดษ ท่านจึงไม่ใคร่ใส่ใจกับเรื่องที่จะได้รับแต่งตั้งเป็นอัครมุขนายกตำแหน่งที่มีภาระหน้าที่มากมาย ท่านจึงไปซ่อนตัวอยู่ในเล้าห่าน แต่ทว่าฝูงห่านกลับตกใจและพากันส่งเสียงร้องดังจนทำให้ผู้คนหาท่านจนพบและได้รับการแต่งตั้งในที่สุด ตำนานที่สองเป็นเรื่องที่ชาวนาคนหนึ่งออกอุบายเพื่อให้นักบุญมาร์ตินออกมาจากที่ซ่อนตัว  เมื่อเขาพบที่ซ่อนของท่านนักบุญจึงได้ขอร้องให้ท่านไปช่วยรักษาภรรยาที่ป่วยของเขา ท่านนักบุญเป็นผู้ชอบช่วยเหลือผู้อื่นจึงไม่ปฏิเสธพลางเก็บข้าวของของตนตามชาวนาคนนั้นกลับบ้านไป เป็นไปได้อย่างยิ่งว่าท่านนักบุญจะดูสกปรก มอมแมม เพราะท่านอาศัยอยู่ในเล้าห่านมาเป็นระยะเวลาหนึ่งแล้ว  ตำนานที่สาม มีอยู่ว่าในขณะที่อัครมุขนายกมาร์ตินได้นำสวดอยู่นั้นก็มีฝูงห่านเข้ามารบกวนโดยส่งเสียงดังไปทั่วโบสถ์ ดังนั้นฝูงห่านเหล่านี้จึงถูกจับแล้วนำไปทำอาหาร อย่างไรก็ตามมีเรื่องเล่าอีกเรื่องที่มีความเป็นไปได้มากกว่าเรื่องนี้คือ ในสมัยระบบศักดินาได้ถือเอาวันนี้เป็นวันที่ชาวนาจะต้องนำผลผลิตไปมอบให้แก่เจ้าของที่ดิน การมอบนี้เรียกว่า มาร์ตินโชสส์ (Martinsschoß)  เป็นที่สังเกตอย่างยิ่งว่าห่านกลายเป็นสัญลักษณ์ของงานเทศกาลนี้ไปโดยปริยายเพราะจากตำนานทั้งหลายที่กล่าวมานี้ล้วนมีห่านเกี่ยวข้องด้วยทั้งสิ้น การฉลองวันนักบุญมาร์ตินแบบดั้งเดิมนั้นมีทั้งการร้องเพลงสรรเสริญนักบุญและเต้นรำในยามเย็นจึงเกิดความคิดของการนำห่านมาเป็นอาหารประจำงานขึ้นโดยจะรับประทานกันในช่วงตอนเย็นของงานเทศกาล ในประเทศเยอรมนีนิยมรับประทานห่านกับกะหล่ำม่วงหวาน Rotkohl คู่กับ “เซมเมล-คเนิลเดล” Semmelknödel แป้งต้มทรงกลมที่ทำจากขนมปังเซมเมล  หรือ “คาร์ทอฟเฟิลเคิลส์เซ่น” (Kartoffelklößen)Kartoffelkloß แป้งต้มทรงกลมที่ทำจากมันฝรั่ง
ขบวนแห่นักบุญมาร์ติน

ขบวนแห่นี้สามารถพบได้ทั่วไปในหลายภูมิภาคของประเทศเยอรมนี ออสเตรีย สวิตเซอร์แลนด์ หรือแม้แต่แถบทีโรลตอนใต้ Südtirol และซิเลเซียตอนเหนือOberschlesien ในงานเทศกาลนี้เด็กๆจะประดิษฐ์โคมไฟแล้วเดินถือไปตามถนน หมู่บ้าน และในเมือง โดยที่พวกเขาจะเดินตามคนที่แต่งกายเสมือนอัศวินโรมันบนหลังม้าและสวมเสื้อคลุมสีแดงซึ่งเป็นสัญลักษณ์ของนักบุญมาร์ติน ที่เมืองบรีเจนซ์ Bregenz ในประเทศออสเตรียจะเรียกประเพณีนี้ว่า การขี่ม้าแบบมาร์ติน (Martinsritt) ส่วนใหญ่จะมีการแสดงตอนที่นักบุญมาร์ตินแบ่งเสื้อคลุมของท่านให้ชายขอทาน ระหว่างการเดินขบวนแห่ไปนั้นจะมีการร้องเพลงดั้งเดิมที่เกี่ยวกับนักบุญมาร์ตินประกอบไปด้วย โคมไฟที่เด็กๆถือนั้นส่วนใหญ่จะถูกประดิษฐ์ขึ้นก่อนงานเทศกาลโดยนักเรียนระดับอนุบาลและประถมศึกษาจะประดิษฐ์โคมไฟเหล่านี้ในชั่วโมงเรียน ในช่วงท้ายของงานเทศกาลนี้มักฉลองปิดท้ายด้วยกองไฟขนาดใหญ่ที่เรียกว่า “เพลิงมาร์ติน” (Martinsfeuer) ในหลายพื้นที่เด็กๆจะได้รับขนมปังรูปคน (Weckmann) ซึ่งทำมาจากแป้งขนมปังผสมลูกเกด ในขณะที่ทางตอนใต้ของประเทศเยอรมนีจะเป็นคุ้กกี้รูปห่านชิ้นเล็กๆจากแป้งคุ้กกี้หรือแป้งขนมปัง หรือขนมปังเบรตเซล บางพื้นที่ในเขตแม่น้ำรัวร์ Ruhrgebiet และแถบเมือง เซาเวอร์ลันด์  Sauerland และภูมิภาคอื่นๆของประเทศเยอรมนีเด็กๆจะได้รับขนมปังเบรตเซลซึ่งทำมาจากแป้งขนมปังโรยด้วยเกล็ดน้ำตาล
ขบวนแห่นักบุญมาร์ตินที่ใหญ่ที่สุดในประเทศเยอรมนีที่มีผู้ร่วมงานมากกว่า 4000 - 6000 คนจัดขึ้นที่เมืองวอร์มส์โฮกไฮม์ Worms-Hochheim, เมืองเคมเพ็มในเขตนีเดอร์ไรน์ Kempen และเมืองโบคอลท์ Bocholt ปัจจุบันนี้บางพื้นที่จัดขบวนแห่งานเทศกาลในวันอื่นที่ใกล้เคียงกับวันงานเทศกาลจริงในกรณีที่มีเหตุจำเป็นและไม่สะดวกในการจัดงานให้ตรงกับวันนั้นได้ ตัวอย่างเช่นการจัดขบวนแห่ในบางพื้นที่ที่อาจมีเพียงผู้ที่รับบทเป็นนักบุญมาร์ตินเพียงคนเดียว อนึ่งประเพณีนี้ไม่ได้จำกัดอยู่เพียงแค่ในกลุ่มประเทศที่ใช้ภาษาเยอรมันเท่านั้น แต่ชาวเยอรมันในต่างแดนอย่างที่กรุงสต็อกโฮล์ม ประเทศสวีเดนหรือที่ประเทศเนเธอร์แลนด์ก็มีการจัดขบวนฉลองงานเทศกาลนี้ด้วย
ข้อมูลเพิ่มเติม: เทศกาลเรเบนลิคท์ Räbenlicht ประเพณีที่ใกล้เคียงของแถบพื้นที่ที่ใช้ภาษาเยอรมันในประเทศสวิตเซอร์แลนด์
การร้องเพลงนักบุญมาร์ติน

หลังจากการเดินขบวนแห่หรือตามกำหนดการของงานในหลายพื้นที่จะมีการร้องเพลงสรรเสริญนักบุญมาร์ติน (หรือเพลงนักบุญมาร์ตินี่) โดยที่เด็กๆจะร้องเพลงและเดินถือโคมไฟหรือโคมไฟกระดาษไปตามบ้านแต่ละหลังเพื่อขอขนมหวาน ขนมปัง ผลไม้ ฯลฯ นอกจากนี้แล้วยังมีกิจกรรมในท้องที่ต่างๆที่เกี่ยวข้องกับประเพณีนี้ เช่นในแถบลุ่มแม่น้ำไรน์ Rheinland มีกิจกรรมการร้องเพลงเรี่ยไรหาเงินเพื่อการกุศลโดยมีชื่อเรียกแตกต่างกันไปอย่าง เคิทเท่น (Kötten) ชเนอร์เซ่น (Schnörzen) ดอทเซ่น(Dotzen) หรือ กริบเช่น(Gribschen)  ส่วนในบริเวณฟรีเซียนตะวันออก  Ostfriesland หรือในพื้นที่อื่นๆของชาวคริสต์นิกายโปรเตสแตนท์ก็มีประเพณีที่คล้ายคลึงกันโดยจัดขึ้นวันที่ 10 พฤศจิกายนเพียงแต่เป็นการระลึกถึงมาร์ติน ลูเทอร์แทนนักบุญมาร์ติน ในงานเทศกาลนี้มีการละเล่น “ค้อนทุบ” (Hammer-Hüt) ชื่อนี้มีที่มาจากลักษณะการร้องเพลงโดยที่ผู้ร้องจะใช้ค้อนทุบลงบนแผ่นไม้ที่เตรียมมาประกอบจังหวะ การละเล่นนี้พบได้ในเขตเฟียลันเดอVierlande ของนครรัฐฮัมบวร์ค  Hamburg
พิธีเสกไวน์ในวันนักบุญมาร์ติน

พิธีนี้นิยมปฏิบัติกันโดยเฉพาะในประเทศออสเตรีย บาทหลวงจะเสกไวน์ที่ผลิตได้ในปีนี้หรือที่เรียกว่า “ฮอยริเกอร์” Heuriger ภายหลังพิธีกรรมนี้ซึ่งเรียกว่า “การสรรเสริญนักบุญมาร์ตินี่” (Martiniloben)  เจ้าของไร่องุ่นจะแจกจ่ายไวน์นี้ให้ผู้ร่วมงานชิมฟรี
ชายใจบุญในชุดขนสัตว์

ในบางพื้นที่ทางตอนใต้ของประเทศเยอรมนีที่มีชาวคริสต์นิกายโปรแตสแตนท์อาศัยอยู่มาก อาทิเช่น เขตโดเนา-รีส Landkreis Donau-Ries, แถบบนภูเขาชวาเบียน Schwäbische Alb และ แถบบาวาเรียตอนกลางMittelfranken ในวันนักบุญมาร์ตินจะมีประเพณีที่ชายแต่งกายด้วยเสื้อคลุมขนสัตว์แจกถั่ววอลนัตให้เด็กๆ
ห่านมาร์ตินกับกะหล่ำม่วงหวานรับประทานคู่กับคเนิลเดล
ขบวนแห่นักบุญมาร์ตินที่เมือง ดึสส์แซลดอร์ฟ-อัวเดนบาร์ค (Düsseldorf-Urdenbach) ปีค.ศ.1948
นักบุญมาร์ติน – การแสดงของขบวนแห่นักบุญมาร์ติน
สถาบันวิจัยประชากรและสังคม มหาวิทยาลัยมหิดล

| --- | --- |
Institute for Population and Social Research, Mahidol University

ชื่ออื่น: วปส. / IPSR
คติพจน์: คุณภาพ คุณธรรม นำสถาบันฯ
สถาบันหลัก: มหาวิทยาลัยมหิดล
สถาปนา: 14 พฤศจิกายน พ.ศ. 2514; 52 ปีก่อน (2514-11-14)
ผู้อำนวยการ: รองศาสตราจารย์ ดร.เฉลิมพล แจ่มจันทร์
ชื่อเดิม: ศูนย์วิจัยประชากรและสังคม
ที่อยู่: 999 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170
เว็บไซต์: www.ipsr.mahidol.ac.th
สถาบันวิจัยประชากรและสังคม มหาวิทยาลัยมหิดล
สถาบันวิจัยประชากรและสังคม (วปส.) มหาวิทยาลัยมหิดล เป็นสถาบันชั้นนำที่มีชื่อเสียงในระดับชาติและนานาชาติ ด้านการวิจัยและการศึกษา มุ่งเน้นการวิจัยในรูปแบบสหสาขาวิชาที่บูรณาการทั้งด้านประชากรศาสตร์ สังคมศาสตร์ วิทยาศาสตร์สุขภาพ และสาขาวิชาที่เกี่ยวเนื่องกับประชากร เปิดสอนหลักสูตรระดับบัณฑิตศึกษาทางด้านประชากรศาสตร์และสังคมศาสตร์ ที่รวมถึง การเปลี่ยนแปลงโครงสร้างทางประชากร การฉายภาพประชากร อนามัยเจริญพันธุ์ ผู้สูงอายุ และการย้ายถิ่น